|  |
| --- |
|   |

|  |  |
| --- | --- |
| Ref: | 21/02552-2  |
| Dato: | 25.06.2021 |

## Tilskuddsmottakere

# Tilskudd til diakoni- og kateketstillinger for 2021

Nidaros bispedømmeråd fordeler statlige midler til enkelte diakon- og kateketstillinger i Nidaros bispedømme.

I henhold til retningslinjene for tilskudd til diakoni, undervisning og kirkemusikk, blir det for kateketstillinger overført årlige kronebeløp basert på tilskuddstall fra 2001. Ved nytilsetting blir tilskuddet lagt på nivå med gjennomsnittet til andre kateketstillinger.

Etter at alle statlige kateketstillinger har fått sine tilskudd, fordeles resterende tilskuddsmidler på diakonstillingene. For diakonistillinger opprettet med tilskudd fra bispedømmerådet i 2019 og 2020, legges tilskuddsnivået i 2019 og 2020 til grunn.

Tildelingen til dette formålet er økt med 2,68 % fra 2020, så tilskuddet til stillingene er økt tilsvarende. Oversikt over det som er lagt til grunn for utbetaling av årets tilskudd til hvert fellesråd, fordelt på stillinger følger i eget dokument. Beløpet vil bli overført til fellesrådets/menighetsrådets konto ifølge oversikten som er lagt ut på bispedømmets hjemmeside, se nedenfor.

I den grad stillingen(e) blir besatt i flere/færre måneder enn det antallet tilskuddet er basert på, er tilskuddsmottaker pliktig til å gi melding om dette til bispedømmerådet.

Bruken av midlene er underlagt kontroll av Nidaros bispedømmeråd og Den norske kirkes revisor. Dersom bruken av midlene skjer i strid med forutsetningene for tildelingen, kan hele/deler av beløpet kreves tilbakebetalt.

Regnskapsrapport skal oversendes Nidaros bispedømmeråd; nidaros.bdr@kirken.no

Siste frist for innsending av regnskapsrapport er **28.02.2022**.

Det skal brukes eget utarbeidet rapportskjema. Rapportskjema legges ut på bispedømmerådets hjemmeside, se <https://kirken.no/nb-NO/bispedommer/nidaros/tema/barnogunge/tilskudd-staten/> Det skal sendes ett rapportskjema pr. tilskuddsstilling.

På samme sted vil dere også finne tilskuddsbrev og oversikt over tilskudd i 2021.